
1. Bendra informacija  

1.1. Perkančioji organizacija – Lietuvos Kariuomenės Logistikos valdybos Įgulų aptarnavimo tarnyba, juridinio asmens kodas 300066843 , adresas Mindaugo g. 26, Vilnius, LT – 03215, darbo laikas I-IV 8.00 – 17.00., V 8.00 – 15.45. Perkančioji organizacija yra PVM mokėtoja.
1.2. Pirkimas neatliekamas naudojantis centralizuotų pirkimų katalogu.
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.4. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.3. papunkčiu. 
1.5. Pirkimo Komisija nėra sudaroma.
1.6. Pirkimo procedūras vykdo pirkimo organizatorius - perkančiosios organizacijos įgaliotas asmuo palaikyti tiesioginį ryšį su tiekėjais ir gauti iš jų pranešimus CVP IS priemonėmis, susijusius su pirkimų procedūromis.
1.7. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams bus pateikta po sprendimo dėl pirkimą laimėjusio pasiūlymo priėmimo.
1.8. Bendrosios pirkimo sąlygos yra neatskiriama šių pirkimo sąlygų dalis.

[bookmark: _Toc137194948]2. Pirkimo objektas

2.1. Perkančioji organizacija numato įsigyti vidaus ĮAT kelių remonto darbus (toliau – Darbai).
2.2. Reikalavimai pirkimo objektui nustatyti specialiųjų pirkimo sąlygų techninėje specifikacijoje - 3 priedas (toliau – 3 priedas) ir 4 priedas ,,Sutarties projektas“ (toliau – 4 priedas).
2.3. Pirkimo objektas į dalis neskaidomas. Tiekėjai privalo pateikti pasiūlymą visai pirkimo objekto apimčiai.
2.4. Darbų atlikimo vieta: Jonavos r. sav., Jonavos sen., Ruklos mst., Karaliaus Mindaugo g. 11, Algirdo pėstininkų bataliono teritorija (APB). 
2.5. Darbų atlikimo terminas – 4 mėnesiai nuo Sutarties įsigaliojimo.
2.6. Sutarčiai taikoma fiksuotos kainos kainodara. 
2.6.1. Maksimali pirkimo Sutarties vertė 33 000.00 Eur su PVM (be PVM 27 272,73). Jei pasiūlymo kaina viršys nurodytą sumą, pasiūlymas bus atmestas dėl per didelės perkančiajai organizacijai nepriimtinos kainos.
2.6.2. Lokalinės sąmatos vienetiniais įkainiais ir darbų atlikimo grafikas turės būti pateikti užsakovui per 3 darbo dienas nuo sutarties pasirašymo. 
2.7. Jeigu apibūdinant pirkimo objektą pirkimo dokumentuose nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
2.8. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 

3. [bookmark: _Toc137194949]Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai

3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų 1 priede ,,Tiekėjų pašalinimo pagrindai“ (toliau – 1 priedas).
3.2. Tiekėjams nustatomi kvalifikacijos reikalavimai ir reikalavimai dėl aplinkos apsaugos vadybos sistemos standartų laikymosi. Reikalavimai žaliesiems pirkimams nurodyti pirkimo sąlygų 5 priede ,,Kvalifikacijos reikalavimai ir aplinkos apsaugos vadybos sistemos standartų reikalavimai“ (toliau – 5 priedas).
3.3. Tiekėjas teikdamas pasiūlymą neprivalo patekti EBVPD aktualią deklaraciją. Vietoje jos tiekėjas kartu su pasiūlymu turi atsiųsti minimalių kvalifikacinių reikalavimų atitikties deklaraciją (toliau – 6 priedas). 
[bookmark: _Toc137194950]
4. Reikalavimai, susiję su nacionaliniu saugumu 
_______________________________________________________________________					

4.1. Tiekėjas, dalyvaujantis pirkime, turi atitikti VPĮ 45 straipsnio 21 dalies 1, 2, 3, 6 punktuose numatytų sąlygų nebuvimą. Tiekėjas kartu su pasiūlymu turi pateikti laisvos formos atitikties deklaraciją dėl atitikties VPĮ 45 straipsnio 21 dalies 1, 2, 3 ir 6 punktams. Deklaracijos forma pateikta specialiųjų pirkimo sąlygų 7 priede ,,Tiekėjo deklaracija“ (toliau – 7 priedas).
4.2. Perkančiajai organizacijai kilus abejonių dėl tiekėjo laisvos formos deklaracijoje nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą. Perkančioji organizacija atmes tiekėjo pasiūlymą, jei bus tenkinama bent viena VPĮ 45 straipsnio 21 dalies 1-6 punktuose nurodytų sąlygų. 

[bookmark: _Toc137194951]5. Specialieji reikalavimai pasiūlymų rengimui ir pateikimui

5.1. CVP IS pasiūlymo lango eilutėje „Prisegti dokumentus“ pateikiama: 
5.1.1.Tiekėjo pasirašytas pasiūlymas, parengtas pagal pateiktą pasiūlymo formą, 
5.1.2. Minimalių kvalifikacinių reikalavimų atitikties deklaracija, 
5.1.3.Tiekėjo deklaracija.
5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.2.1. Pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.2.2. Skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. 
5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
5.5. Bendra pasiūlymo kaina (sąnaudos) su PVM  turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio. 
5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM. 
5.7. Pasiūlymo galijimo laikas 90 dienų. 
[bookmark: _Toc137194952]6. Pasiūlymo galiojimo užtikrinimas

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

7. [bookmark: _Toc15392775][bookmark: _Toc137194953]Pasiūlymų vertinimas 


7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 2 priede. 
7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje. Vertinamas tik tas pasiūlymas, kuris nustatomas kaip galimas laimėtojas (2017m. birželio 28 d. įsakymu Nr. 1S-97 patvirtinto Mažos vertės pirkimų tvarkos aprašo 24.3.12.12. papunktis).
7.3. Susipažinimas (toliau vadinamas Elektroninių vokų atplėšimo procedūra/vokų su pasiūlymais atplėšimo procedūra) CVP IS priemonėmis, pateiktais tiekėjų pasiūlymais vyks 2026 m. rugsėjo 23 d. 9:00 val.  .
7.4. Pirkimo metu perkančioji organizacija su tiekėjais nesiderės.
7.5. Pasiūlymų vertinimo metu perkančioji organizacija įvertina: 
7.5.1. ar pagal pateiktuose dokumentuose nurodytą informaciją tiekėjas atitinka Reikalavimus tiekėjui ir priima sprendimą dėl kiekvieno tiekėjo atitikties Reikalavimams tiekėjui. Teisę dalyvauti tolesnėse pirkimo procedūrose turi tik keliamus reikalavimus atitinkantys tiekėjai;
7.5.2. informuoja kiekvieną tiekėją apie jo patikrinimo rezultatus. Jei tiekėjas šalinamas iš pirkimo, jam nurodomas pašalinimo pagrindas;
7.5.3. įvertina, ar tiekėjo pasiūlymas atitinka pirkimo dokumentuose nustatytus reikalavimus.
7.6. Perkančioji organizacija gali prašyti dalyvių patikslinti, papildyti arba paaiškinti pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
7.7. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, prašo dalyvių per jos nurodytą terminą ištaisyti pasiūlyme pastebėtas aritmetines klaidas priklausomai nuo pirkimo metu taikomos kainodaros. 
7.8. Nustatomas pirkimo laimėtojas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina. 

[bookmark: _Ref39425999][bookmark: _Ref39426005][bookmark: _Toc126333937][bookmark: _Toc137194954]8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs. 
8.2. Per visą sutarties galiojimo laiką kaina bus fiksuota ir nekintama. 

[bookmark: _Toc137194955]9. Kitos sąlygos 

[bookmark: _Pirkimo_sąlygų_2][bookmark: _Pirkimo_sąlygų_3]9.1. Rangovas, prieš pateikdamas pasiūlymą, kviečiamas apžiūrėti objektą, kad galėtų tinkamai parengti pasiūlymą (be papildomų darbų). Kontaktinis asmuo - LK LV ĮAT RĮAC Infrastruktūros priežiūros skyriaus statinių priežiūros inžinierius Karolis Puskunigis: tel. KAS DPT 75 442, tel. +370 706 75 442, karolis.puskunigis@mil.lt   . 

